כפי שפורסם שבוע שעבר במקום הכי חם, הודיעה הפרקליטות כי כתב אישום יוגש נגד השוטר ליאור חתם בגין חבלה חמורה לאחר הפגנה בחיפה. בנוסף לפגיעה בפרח יואשם חתם כי תקף שבעה מפגינים נוספים
המחלקה לחקירות שוטרים בפרקליטות המדינה הגישה
לבית משפט השלום בחיפה כתב אישום נגד ליאור חתם, שוטר סיור מתחנת חיפה, ששבר את
ברכו של געפר פרח לאחר שנעצר. 
כפי שפורסם בשבוע שעבר במקום הכי חם, הודיעה עכשיו הפרקליטות כי כתב אישום יוגש בגין חבלה חמורה ותקיפה סתם. בנוסף לפגיעה בפרח יואשם חתם כי תקף שבעה מפגינים נוספים שהובאו לתחנת המשטרה לאחר הפגנה שהתקיימה במאי 2018. 
במהלך מאמצי פיזור ההפגנה בלתי מאושרת בחיפה בחודש מאי אשתקד, הובאו
21 מפגינים אל תחנת המשטרה. הנאשם היה אמון במסגרת תפקידו על שלומם ועל שמירת הסדר
בתחנה. על פי כתב האישום, בעודם בחדר ישובים על הרצפה, עצורים וכבולים באזיקים תקף
הנאשם שמונה מהם.
באחד המקרים המופיעים בכתב האישום בעט הנאשם
בעוצמה ברגלו השמאלית של פרח והפילו ארצה. מיד לאחר מכן, הרים אותו הנאשם, הצמידו
לארון אשר היה בחדר, כבל את ידיו באזיקים, ופעם נוספת דחף אותו בכוח והפילו שוב
ארצה. כתוצאה ממעשיו נגרם לפרח שבר בברך והוא סבל מכאבים עזים. 
לאחר מכן תפס הנאשם במעילו של המתלונן והוביל
אותו בכוח אל חדר השירותים, בעוד המתלונן אומר לו "איך אני מסוגל? הידיים
אזוקות לאחור והרגל כואבת". בשירותים ביצע הנאשם חיפוש על גופו של המתלונן
ואף ביקש ממנו, שלא לצורך ושלא כדין, כי יפשוט את בגדיו כדי לבצע בו חיפוש
בהפשטה. המתלונן סירב לפשוט את בגדיו והנאשם הוציאו מהשירותים והעבירו לידי שוטר
אחר לשם שמירה עליו.
לפי הכתב אישום, רק למחרת, בשעות הבוקר משלא היה יכול פרח להתהלך על רגליו ונזקק לתמיכה של שוטרים כדי להתנייד, ולאחר שביקש כמה פעמים להתפנות לקבל טיפול רפואי, הוא הובהל לבית החולים, שם נזקק לטיפול רפואי ונדרש לסד לקיבוע הרגל. במעשיו המתוארים בכתב האישום גרם חתם לפרח לחבלה חמורה שלא כדין ותקף שבעה מתלוננים נוספים שלא כדין. בעקבות המקרה הושעה חתם מעבודתו, וכעת כתב האישום הוגש בתום הליך שימוע. 
פרח אמר בתגובה לכתב אישים: "תרבות השקר והאלימות במשטרה נחשפו היום בפרטים שהובאו בכתב האישום. חבל שלקח שנה עד שהוחלט על הגשת כתב האישום, מדובר בשוטר שסרח בחסות מפקדיו. מפקד תחנת חיפה, אמיר גולדשטיין, מפקדים מתחתיו הטעו את המפכ"ל וניסו להטיל ספק בגרסה שלי בימים בהם סבלתי משבר בברך. 
"כדי להסתיר את התקיפה גולדשטיין הורה להעביר אותי עם שבר בברך מבית החולים לבית המעצר קישון ועוד ביקש להאריך את מעצרי בחמישה ימים. 21 עצורים הותקפו בתחנת משטרת חיפה באותו ערב יום שישי. אני יודע שמפקדיו ידעו על מעשיו. אני קורא להם לשאת באחריות ולהתפטר מתפקידם. אם הוא עשה את מה שעשה ללא ידיעתם זה חמור, ואם ידעו ושתקו זה עוד יותר חמור".
באוקטובר המליצה מח"ש להגיש כתב אישום נגד חתם. פרקליטיו של חתם ביקשו שימוע, מה שגרר את ההכרעה עד עכשיו. "אנחנו כבר במאי, כמעט שנה אחרי התקיפה, ועד עכשיו אין הכרעה", אמר פרח בשבוע שעבר למקום הכי חם. "בכל הנוגע לסחבת, ולגרירת הרגליים, אני חושב שעורכי הדין של השוטר יכלו ללמד את עורכי הדין של נתניהו".
חתם צפוי לחזור לתפקידו לאחר שהושעה מהמשטרה בזמן חקירת המחלקה לחקירות שוטרים. פרח: כל אזרח במדינה צריך לדאוג מתרבות השקר במשטרה
עם ערימה של סרטוני מעצרים שלא פורסמו, עוזב את הארגון שהקים אך מחכה עם הכנסת, געפר פרח לא יורד על הברכיים. "התקלה שלהם הייתה מכה אחת יותר מדי, לאדם הלא נכון"
"כשחשוד יוצא עם ברך שבורה, זה משהו שמנוגד לכל היגיון,
כולל היגיון של עבודה מקצועית של שוטרים. זה משהו שלא צריך לקרות לא רק למנהל מרכז
זכויות אזרחים, אלא לכל אזרח", אמר פרח. "זה מעיד על האלימות ועל תרבות
השקר במשטרה. המערכת נתנה לו גיבוי במשך כמה ימים, כולל המפכ"ל. אני מקווה
שהשוטר יפוטר באופן מיידי ויישא בעונש על תקיפה, כמו כל אזרח שתוקף אזרח אחר".


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







